sukhrobnurali/uzbek-legal-corpus huggingface dataset:
TIJORAT BANKLARI TOMONIDAN FERMER XOʻJALIKLARINI YER UChASTKASINI IJARAGA OLISh HUQUQINI GAROVGA OLGAN HOLDA KREDITLASh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2019-08-19)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonuniga asosan, shuningdek, Oʻzbekiston Respublikasining “Fermer xoʻjaligi toʻgʻrisida”gi Qonunining (yangi tahriri) qabul qilinishi munosabati bilan hamda Oʻzbekiston Respublikasi Vazirlar Mahkamasining 2004-yil 19-oktabrdagi 483-sonli “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini tashkil etish toʻgʻrisida”gi qaroriga muvofiq, Markaziy bank Boshqaruvi qaror qiladi: 1. “Tijorat banklari tomonidan fermer xoʻjaliklarini yer uchastkasini ijaraga olish huquqini garovga olgan holda kreditlash tartibi toʻgʻrisida nizom”ga (2004-yil 30-aprel, roʻyxat raqami 1345 — Oʻzbekiston Respublikasi Qonun hujjatlari toʻplami, 2004-yil aprel, 17-son) ilovaga* muvofiq oʻzgartirishlar kiritilsin. 2. Ushbu qaror Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
MAHALLIY XOM AShYo NEGIZIDA TAYYoR MAHSULOTLAR, BUTLOVChI BUYuMLAR VA MATERIALLAR IShLAB ChIQARIShNI MAHALLIYLAShTIRISh DASTURIGA TUZATIShLAR KIRITISh TOʻGʻRISIDA
(resolution, 2008-07-03)

Vazirlar Mahkamasining 2004-yil 13-avgustdagi 391-son qaroriga muvofiq hamda Mahalliy xomashyo negizida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturini, shu jumladan raqobatbardosh mahsulotlar ishlab chiqarishni taʼminlashda qatnashuvchi korxonalar sonini koʻpaytirish yoʻli bilan, yanada maqbullashtirish maqsadida Vazirlar Mahkamasi qaror qiladi: 4. Vazirlar Mahkamasining 2004-yil 14-yanvardagi 18-son qaroriga va 2004-yil 13-avgustdagi 391-son qaroriga (Oʻzbekiston Respublikasi QT, 2004-y., 8-son, 82-modda) 3-ilovaga muvofiq qoʻshimchalar va oʻzgartirishlar kiritilsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari Oʻ.T. Sultonov zimmasiga yuklansin. 2. Vazirlar Mahkamasining “Mahalliy xomashyo negizida tayyor mahsulotlar, butlovchi buyumlar va materiallar ishlab chiqarishni mahalliylashtirish dasturiga tuzatishlar kiritish tartibi toʻgʻrisidagi nizomni tasdiqlash haqida” 2004-yil 13-avgustdagi 391-son qaroriga ilovada: a) 3-banddagi “Tashqi iqtisodiy aloqalar va xorijiy investitsiyalar departamentiga” soʻzlari “Tashqi aloqalar masalalari axborot-tahlil departamentiga” soʻzlari bilan almashtirilsin; b) 10-bandning birinchi va ikkinchi xatboshidagi “(parametrlariga)” soʻzi chiqarib tashlansin; v) 10-bandga quyidagi mazmundagi xatboshi qoʻshilsin: “Mahalliylashtirish dasturi loyihalari parametrlariga tuzatishlar kiritish Maxsus komissiya raisi tomonidan tasdiqlangan Maxsus komissiya protokoli asosida amalga oshiriladi”.
OʻZBEKISTON TELERADIO KOMPANIYASI TIZIMI UChUN JALB ETILGAN XORIJIY KREDITLARNING TOʻLANIShINI TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Oʻzbekiston Teleradio kompaniyasi tizimini texnika bilan qayta jihozlash uchun jalb etilgan xorijiy kreditlarni toʻlash maqsadida Vazirlar Mahkamasi qaror qiladi: 1. Oʻzbekiston milliy teleradiokompaniyasi tarkibiy boʻlinmalari Vazirlar Mahkamasining “Oʻzbekiston Teleradio kompaniyasi tizimini texnika bilan kompleks qayta jihozlash toʻgʻrisida” 1997-yil 25-avgustdagi 412-son qaroriga muvofiq xorijiy kredit hisobiga sotib olingan asbob-uskunalar uchun mulk soligʻi toʻlashdan mazkur asbob-uskunalar boʻyicha mulk soligʻi yuzasidan ilgari berilgan soliq imtiyozlarining amal qilish muddati tugaydigan vaqtdan boshlab besh yil muddatga ozod qilinsin. 2. Vazirlar Mahkamasining 1997-yil 25-avgustdagi 412-son qaroriga quyidagi oʻzgartirishlar kiritilsin: a) 2-band quyidagi mazmundagi xatboshi bilan toʻldirilsin: “Asosiy qarzni, foizlarni, vositachilik haqini va Oʻzbekiston Teleradio kompaniyasi tizimini texnika bilan kompleks qayta jihozlash dasturi boʻyicha jalb etiladigan xorijiy kreditlarga xizmat koʻrsatish bilan bogʻliq boʻlgan boshqa xarajatlarni toʻlash qarz bitimlari muddatlari va shartlariga muvofiq Oʻzbekiston Respublikasi Davlat budjeti mablagʻlari hisobiga amalga oshiriladi”; b) 4-band quyidagi tahrirda bayon qilinsin: “4. Oʻzbekiston Respublikasi Iqtisodiyot vazirligi, Moliya vazirligi 1998-yil va keyingi yillar uchun markazlashtirilgan kapital qoʻyilmalar limitlarini shakllantirishda avans toʻlovlarini amalga oshirish hamda xorijiy banklar kreditlarini va qarz bitimlari muddatlari va shartlarida ular boʻyicha belgilangan foizlarni toʻlash uchun Oʻzbekiston Teleradio kompaniyasiga mablagʻlar ajratishni nazarda tutsinlar”. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.N.Aripov zimmasiga yuklansin.
VAZIRLAR MAHKAMASINING “DAVLAT DAROMADIGA OʻTKAZILADIGAN MOL-MULKNI OLIB QOʻYISH, SOTISH YOKI YOʻQ QILIB TASHLASH TARTIBI TOʻGʻRISIDAGI NIZOMNI TASDIQLASH HAQIDA” 2004-YIL 25-MARTDAGI 140-SON QARORIGA OʻZGARTIRISHLAR KIRITISH TOʻGʻRISIDA
(resolution, 2009-07-15)

Vazirlar Mahkamasining “Tovarlarning Oʻzbekiston Respublikasi chegarasi orqali noqonuniy olib oʻtilishini bartaraf etishga doir faoliyatni ragʻbatlantirish toʻgʻrisida” 2004-yil 25-oktabrdagi 498-son qarorini bajarish yuzasidan Vazirlar Mahkamasi qaror qiladi: Vazirlar Mahkamasining 2004-yil 25-martdagi 140-son qarori (Oʻzbekiston Respublikasi QT, 3-son, 35-modda) bilan tasdiqlangan Davlat daromadiga oʻtkaziladigan mol-mulkni olib qoʻyish, sotish yoki yoʻq qilib tashlash tartibi toʻgʻrisidagi nizomning 53-bandi quyidagi mazmundagi xatboshilar bilan toʻldirilsin: “Tovarlar yoki boshqa boyliklarning Oʻzbekiston Respublikasi chegarasi orqali noqonuniy olib oʻtilganligi natijasida bojxona organlari va chegarachilar tomonidan olib qoʻyilgan hamda qonun hujjatlarida belgilangan tartibda davlat daromadiga oʻtkazilgan tovarlar yoki boshqa boyliklarni sotishdan sud ijrochilari tegishli boʻlinmalarining maxsus hisobvaragʻiga tushgan pul mablagʻlari uch bank kuni mobaynida quyidagi tartibda taqsimlanadi: 70 foizi — tegishli mahalliy budjetga; 20 foizi — budjetdan tashqari yagona Ijtimoiy rivojlantirish va tovarlarning chegara orqali qonuniy olib oʻtilishini taʼminlovchi xodimlarni moddiy ragʻbatlantirish jamgʻarmasiga; 10 foizi — Sudlar va adliya organlarini rivojlantirish jamgʻarmasiga”.
Energiya bilan taʼminlovchi tashkilotlar tomonidan davlat soliq xizmati organlariga muddati oʻtkazib yuborilgan debitorlik qarzlarini undirib olish choralarini koʻrish uchun maʼlumotlarni taqdim etish hamda hamkorlikda amalga oshirilgan ishlar natijalarini monitoring qilish tartibi toʻgʻrisida nizomni tasdiqlash haqida
(resolution, 2017-09-18)

“Davlat soliq xizmati toʻgʻrisida”gi Oʻzbekiston Respublikasining Qonuni va Oʻzbekiston Respublikasi Vazirlar Mahkamasining 2004-yil 1-noyabrdagi 511-sonli qaroriga muvofiq qaror qilinadi: 1. Energiya bilan taʼminlovchi tashkilotlar tomonidan davlat soliq xizmati organlariga muddati oʻtkazib yuborilgan debitorlik qarzlarini undirib olish choralarini koʻrish uchun maʼlumotlarni taqdim etish hamda hamkorlikda amalga oshirilgan ishlar natijalarini monitoring qilish tartibi toʻgʻrisida nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan oʻn kun oʻtgandan soʻng kuchga kiritilsin.
TOSHKENT SHAHAR HOKIMLIGI HUZURIDA MUSTAQILLIK MAYDONINI KOʻKALAMZORLASHTIRISH, OBODONLASHTIRISH VA SAQLASH DEPARTAMENTINI TASHKIL ETISH TOʻGʻRISIDA
(resolution, 2025-11-05)

Poytaxtning bosh maydoni maqomini hisobga olib, Toshkent shahridagi Mustaqillik maydonini namunali saqlash maqsadida Vazirlar Mahkamasi qaror qiladi: 1. Toshkent shahar hokimligi huzurida Mustaqillik maydonini koʻkalamzorlashtirish, obodonlashtirish va saqlash departamenti tashkil etilsin. 2. Mustaqillik maydoni hududini obodonlashtirish, maydondagi koʻkalamzorlashtirish, irrigatsiya obyektlarini, sugʻorish agregatlarini va qattiq qoplamni mukammal, joriy taʼmirlash, saqlash va ulardan foydalanish departamentning asosiy vazifalari etib belgilansin. 3. Departamentning boshqaruv xodimlarining cheklangan soni 9 nafar boʻlgan tuzilmasi 1-ilovaga muvofiq tasdiqlansin. 4. Toshkent shahar hokimligi: yangidan tashkil etilayotgan Mustaqillik maydonini koʻkalamzorlashtirish, obodonlashtirish va saqlash departamentining foydalanish va saqlash xarajatlarini 2005-yilda moliyalashtirishni ajratilgan mablagʻlar doirasida, Obodonlashtirish bosh boshqarmasi xarajatlarini qisqartirish hisobiga amalga oshirsin; 2-ilovaga muvofiq maxsus avtotransport va kichik mexanizatsiya vositalarini xarid qilishni davlat tasarrufidan chiqarish va davlat mulkini xususiylashtirishdan olinadigan hokimlik tasarrufida qoladigan mablagʻlar hisobiga amalga oshirsin; oʻn kun muddatda Toshkent shahridagi Mustaqillik maydonini koʻkalamzorlashtirish, obodonlashtirish va saqlash departamenti toʻgʻrisidagi Nizomni belgilangan tartibda tasdiqlasin, Departamentga xizmat koʻrsatiladigan hududni birkitsin va maʼmuriyat va garaj xoʻjaligi uchun bino ajratsin. 5. 2005-2006-yillarda Toshkent shahar hokimligi huzuridagi Mustaqillik maydonini koʻkalamzorlashtirish, obodonlashtirish va saqlash departamenti 2-ilovada nazarda tutilgan chetdan keltiriladigan maxsus avtotransport va kichik mexanizatsiya vositalari uchun bojxona toʻlovlari (bojxonada rasmiylashtirish yigʻimlaridan tashqari) toʻlashdan ozod qilinsin. 6. Davlat soliq qoʻmitasi bojxona toʻlovlarini toʻlash boʻyicha imtiyoz tatbiq etiladigan chetdan keltirilgan mol-mulkdan maqsadli foydalanilishi ustidan nazoratni taʼminlasin. Bojxona toʻlovlarini toʻlashdan ozod qilingan mol-mulkdan belgilangan maqsadda foydalanmaslik yoki ularni begonalashtirish hollari aniqlangan taqdirda aybdor shaxslar qonun hujjatlarida belgilangan javobgarlikka tortilsin. 7. Oʻzbekiston Respublikasi Moliya vazirligi 2006-yildan boshlab budjet parametrlarini shakllantirishda Departamentning obodonlashtirish obyektlarini saqlash va ulardan foydalanishga xarajatlarni nazarda tutsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S.Azimov zimmasiga yuklansin.
YAPONIYA HUKUMATINING BEGʻARAZ YORDAMIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2021-02-22)

“Samarqand—Gʻuzor—Termiz avtomobil yoʻlini saqlash va taʼmirlash” loyihasini amalga oshirish doirasida yoʻl-qurilish texnikasi va asbob-uskunalar yetkazib berish uchun Yaponiya hukumati tomonidan berilayotgan 976 mln. Yaponiya yeni miqdoridagi begʻaraz yordamni jalb etish hamda undan samarali foydalanishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Bosh vazirining oʻrinbosari E.M.Gʻaniyev Ayirboshlash notasini Oʻzbekiston Respublikasi hukumati nomidan imzolashga vakil qilinsin. 2. “Oʻzavtoyoʻl” davlat-aksiyadorlik kompaniyasi yoʻl-qurilish texnikasi va asbob-uskunalar yetkazib berish uchun Yaponiya hukumati tomonidan berilayotgan begʻaraz yordamni oluvchi etib belgilansin. “Oʻzavtoyoʻl” davlat-aksiyadorlik kompaniyasi Oʻzbekiston Respublikasi Tashqi iqtisodiy aloqalar agentligi bilan birgalikda bir oy muddatda begʻaraz yordam doirasida olinadigan zarur yoʻl-qurilish texnikasi va asbob-uskunalarning aniq roʻyxatini Yaponiya tomoni bilan ishlab chiqsin. “Oʻzavtoyoʻl” davlat-aksiyadorlik kompaniyasi kelib tushayotgan yoʻl-qurilish texnikasi va asbob-uskunalarning saqlanishini hamda qatʼiy maqsadli foydalanilishini taʼminlasin. 3. Quyidagilarga: begʻaraz asosda ajratilayotgan mablagʻlarni olish va ularga xizmat koʻrsatish uchun barcha zarur tartibotlarni Yaponiya tomoni bilan kelishilgan muddatlarda rasmiylashtirish — Oʻzbekiston Respublikasi Tashqi iqtisodiy aloqalar, investitsiyalar va savdo vazirligi va “Oʻzavtoyoʻl” davlat aksiyadorlik kompaniyasiga; koʻrsatib oʻtilgan begʻaraz yordamga hisob-kitob xizmati koʻrsatish — Oʻzbekiston Respublikasi Tashqi iqtisodiy faoliyat milliy bankiga yuklansin. 4. “Oʻzavtoyoʻl” davlat-aksiyadorlik kompaniyasi Yaponiya hukumatining koʻrsatib oʻtilgan begʻaraz yordami hisobiga Oʻzbekiston Respublikasiga olib kelinadigan asbob-uskunalar, avtomashinalar, texnikalar, mexanizmlar hamda ularni yetkazib berish uchun zarur boʻlgan xizmatlar uchun bojxona toʻlovlari (bojxonada rasmiylashtirish yigʻimlaridan tashqari) toʻlashdan ozod qilinsin. 5. Belgilansinki, Yaponiya hukumatining begʻaraz yordami hisobiga kelib tushayotgan yoʻl-qurilish texnikasi va asbob-uskunalardan daromad (foyda) soligʻi undirilmaydi. 6. Oʻzbekiston Respublikasi Tashqi ishlar vazirligi “Oʻzavtoyoʻl” davlat-aksiyadorlik kompaniyasi buyurtmanomalariga binoan loyihani amalga oshirishda qatnashuvchi xorijiy mutaxassislarga vizalar konsullik va boshqa yigʻimlar undirilmasdan rasmiylashtirilishini taʼminlasin. 7. Oʻzbekiston Respublikasi Ichki ishlar vazirligi “Oʻzavtoyoʻl” davlat-aksiyadorlik kompaniyasi buyurtmanomalariga binoan loyihaning xorijiy qatnashchilarini davlat boji undirmasdan vaqtinchalik roʻyxatdan oʻtkazishni va vaqtinchalik roʻyxatdan oʻtkazish muddati uzaytirilishini taʼminlasin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari E.M. Gʻaniyev zimmasiga yuklansin.
Oʻzbekiston Respublikasi Vazirlar Mahkamasi huzuridagi Qoraqalpogʻiston Respublikasi Vazirlar Kengashining Doimiy Vakilligi moddiy-texnik bazasini yaxshilash toʻgʻrisida
(resolution, 2021-02-22)

Oʻzbekiston Respublikasi Vazirlar Mahkamasi huzuridagi Qoraqalpogʻiston Respublikasi Vazirlar Kengashining Doimiy Vakilligi moddiy-texnik bazasini yaxshilash maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzuridagi Qoraqalpogʻiston Respublikasi Vazirlar Kengashining Doimiy Vakilligi tomonidan birja savdolarida Toshkent shahri, Shayxontohur tumani, U. Yusupov koʻchasi, 52 uyda joylashgan “V.P. Chkalov nomidagi Toshkent aviatsiya ishlab chiqarish birlashmasi” davlat-aksiyadorlik jamiyatiga qarashli bino sotib olinganligi maʼlumot uchun qabul qilinsin. 2. Qoraqalpogʻiston Respublikasi Vazirlar Kengashi, Oʻzbekiston Respublikasi Davlat mulki qoʻmitasi va Oʻzbekiston Respublikasi Moliya vazirligining 2004-yilda Qoraqalpogʻiston Respublikasi hududida davlat mulkini xususiylashtirish va davlat tasarrufidan chiqarishdan tushadigan mablagʻlardan Oʻzbekiston Respublikasi Vazirlar Mahkamasi huzuridagi Qoraqalpogʻiston Respublikasi Vazirlar Kengashining Doimiy Vakilligi binosini rekonstruksiya qilish ishlariga 100 million soʻm ajratish toʻgʻrisidagi taklifi maʼqullansin. 3. Qoraqalpogʻiston Respublikasi Vazirlar Kengashi 2004-yilda Qoraqalpogʻiston Respublikasi hududida davlat mulkini xususiylashtirish va davlat tasarrufidan chiqarishdan tushadigan mablagʻlardan Oʻzbekiston Respublikasi Vazirlar Mahkamasi huzuridagi Qoraqalpogʻiston Respublikasi Vazirlar Kengashining Doimiy Vakilligi binosini rekonstruksiya qilish ishlariga belgilangan tartibda 100 million soʻm ajratsin. 4. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasining Kommunal soha, transport, kapital qurilish va qurilish industriyasi masalalari axborot-tahlil departamentiga yuklansin.
Oʻzbekiston davlat tabiat muzeyini bino bilan taʼminlash toʻgʻrisida
(resolution, 2021-02-22)

Toshkent shahar Sobir Rahimov tumanida amalga oshirilayotgan obodonchilik ishlari dasturi doirasida Oʻzbekiston davlat tabiat muzeyini boshqa joyga koʻchirish munosabati bilan muzeyning kelgusida faoliyat yuritishi uchun qulay shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Madaniyat va sport ishlari vazirligi, Davlat mulki qoʻmitasi, Moliya vazirligi va Fanlar akademiyasining Toshkent shahri, A. Niyozov koʻchasi, 1-uyda joylashgan Fiziologiya va biofizika instituti binosini Oʻzbekiston davlat tabiat muzeyi balansiga berish toʻgʻrisidagi taklifiga rozilik berilsin. 2. Oʻzbekiston Respublikasi Fanlar akademiyasi Toshkent shahri, A. Niyozov koʻchasi, 1-uyda joylashgan Fiziologiya va biofizika instituti binosini Oʻzbekiston davlat tabiat muzeyi balansiga bepul oʻtkazib bersin. 3. Mazkur binoni balansdan balansga oʻtkazish jarayonida ushbu binoning qiymati daromad (foyda) soligʻini va qoʻshimcha qiymat soligʻini hisoblab chiqishda soliq solish obyekti hisoblanmaydi. 4. Oʻzbekiston davlat tabiat muzeyini Fanlar akademiyasining Fiziologiya va biofizika instituti binosiga koʻchirish va ajratilgan binoni taʼmirlash ishlari amalda bajarilgan haqiqiy xarajatlardan kelib chiqib, Oʻzbekiston Respublikasi Vazirlar Mahkamasining zaxira jamgʻarmasi hisobidan qoplansin. Oʻzbekiston Respublikasi Fanlar akademiyasi Fiziologiya va biofizika institutini boshqa binoga koʻchirish va tegishli taʼmirlash ishlarini bajarish uchun mablagʻlar ajratishni 2004-yil uchun tasdiqlangan budjet mablagʻlari doirasida hal etsin. 5. Oʻzbekiston Respublikasi Vazirlar Mahkamasining “Oʻzbekiston Respublikasi Fanlar akademiyasining ilmiy va moddiy-texnika bazasini mustahkamlash chora-tadbirlari toʻgʻrisida” 2004-yil 7-sentabrdagi 420-son qarori 1-ilovasidagi roʻyxatning 5-bandi (Fiziologiya va biofizika instituti) oʻz kuchini yoʻqotgan deb hisoblansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Qosimov zimmasiga yuklansin.
Muso Toshmuhammad oʻgʻli Oybek tavalludining 100 yilligini nishonlash toʻgʻrisida
(resolution, 2021-02-22)

Oʻzbekiston xalq yozuvchisi, oʻzbek adabiyoti va ilm-fani rivojiga beqiyos hissa qoʻshgan akademik adib Muso Toshmuhammad oʻgʻli Oybek ijodining ulkan ahamiyatini inobatga olib, yosh avlod qalbida Vatanga muhabbat va sadoqat, ajdodlarimizning maʼnaviy merosi bilan faxrlanish va iftixor tuygʻularini yuksaltirish maqsadida hamda yozuvchi tavalludining yuz yilligi munosabati bilan Vazirlar Mahkamasi qaror qiladi: 1. Oʻzbekiston Yozuvchilar uyushmasi, Fanlar akademiyasi, Respublika “Maʼnaviyat va maʼrifat” Kengashining Oʻzbekiston xalq yozuvchisi, akademik Muso Toshmuhammad oʻgʻli Oybek tavalludining 100 yilligini mamlakatimiz miqyosida keng nishonlash toʻgʻrisidagi taklifi maʼqullansin. Ushbu sanaga tayyorgarlik koʻrish va uni nishonlash boʻyicha tashkiliy qoʻmita tarkibi ilovaga muvofiq tasdiqlansin. Tashkiliy qoʻmita bir oy muddatda tegishli vazirliklar va idoralar, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda yubiley tadbirlari rejasini ishlab chiqsin va amalga oshirishga kirishsin. 2. Oʻzbekiston Respublikasi Fanlar akademiyasi, Oʻzbekiston Yozuvchilar uyushmasi, Madaniyat va sport ishlari vazirligi 2005-yilning may oyida “Oybek ijodining maʼnaviy-maʼrifiy ahamiyati” mavzusida ilmiy konferensiyani hamda adib tavalludiga bagʻishlangan tantanali adabiy-badiiy anjumanni oʻtkazsin. 3. Madaniyat va sport ishlari vazirligi adibning asarlarini sahnalashtirish, Fanlar akademiyasi bilan birgalikda Oybek uy-muzeyining ekspozitsiyasini boyitish boʻyicha ishlarni amalga oshirsin. 4. Oliy va oʻrta maxsus taʼlim, Xalq taʼlimi vazirliklari Yozuvchilar uyushmasi bilan birgalikda taʼlim muassasalari va kutubxonalarda adib hayoti va ijodiga bagʻishlangan adabiy-badiiy tadbirlar, oybekxonlik kunlari, davra suhbatlari, ijodkorlar bilan uchrashuvlar tashkil etsin. 5. Oʻzbekiston Matbuot va axborot agentligi Fanlar akademiyasi va Yozuvchilar uyushmasi bilan birgalikda Oybek asarlarini hamda “Oybek zamondoshlari xotirasida” kitobini chop etishni rejalashtirsin. 6. “Oʻzbekkino” Milliy agentligi Oybek hayoti va ijodiga bagʻishlangan hujjatli film yaratsin. 7. Oʻzbekiston Aloqa va axborotlashtirish agentligi Oybek siymosi tushirilgan va uning asarlari mavzusi asosida ishlangan pochta markalari va konvertlar turkumini chiqarsin. 8. Oʻzbekiston Milliy axborot agentligi, “Oʻzteleradio” kompaniyasi va respublika ommaviy axborot vositalariga adib hayoti va ijodi toʻgʻrisida turkum koʻrsatuv hamda radioeshittirishlar tayyorlash, maqolalar chop etish, yubiley tadbirlarini keng yoritish tavsiya etilsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin.
UMUMIY FOYDALANIShDAGI TELEKOMMUNIKATSIYALAR TARMOGʻIDA TELEFON ALOQA XIZMATLARINI KOʻRSATISh QOIDALARIGA OʻZGARTIRISh VA QOʻShIMChALAR KIRITISh TOʻGʻRISIDA
(order, 2020-10-01)

Oʻzbekiston Respublikasi Vazirlar Mahkamasining 2004-yil 7-maydagi “Oʻzbekiston aloqa va axborotlashtirish agentligi faoliyatini takomillashtirish chora-tadbirlari toʻgʻrisida”gi 215-son qarori va Oʻzbekiston aloqa va axborotlashtirish agentligi toʻgʻrisidagi nizomga muvofiq buyuraman: 1. Oʻzbekiston Respublikasi Adliya vazirligida 2004-yil 15-martda 1323-son bilan davlat roʻyxatiga olingan “Umumiy foydalanishdagi telekommunikatsiyalar tarmogʻida telefon aloqa xizmatlarini koʻrsatish qoidalari”ga ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan 10 kun oʻtganidan keyin amalga kiritilsin.
OʻZBEKISTON RESPUBLIKASI BANKLARIDA ASOSIY VOSITALARNING BUXGALTERIYA HISOBI TOʻGʻRISIDAGI YOʻRIQNOMANI TASDIQLASh HAQIDA
(resolution, 2022-02-27)

Oʻzbekiston Respublikasining “Oʻzbekiston Respublikasi Markaziy banki toʻgʻrisida”gi Qonuni 3, 7 va 51-moddalariga muvofiq Oʻzbekiston Respublikasi Markaziy banki Boshqaruvi qaror qiladi: 1. “Oʻzbekiston Respublikasi banklarida asosiy vositalarning buxgalteriya hisobi toʻgʻrisida”gi yoʻriqnomaning yangi tahriri ilovaga* muvofiq tasdiqlansin. 2. Mazkur Yoʻriqnoma Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab 10 kundan soʻng kuchga kiradi. 3. Mazkur Yoʻriqnomaning yangi tahriri kuchga kirishi munosabati bilan “Oʻzbekiston Respublikasi banklarida asosiy vositalarning buxgalteriya hisobi toʻgʻrisida”gi yoʻriqnoma (2003-yil 14-yanvarda 1201-raqam bilan roʻyxatga olingan) oʻz kuchini yoʻqotadi.
OʻZBEKISTON RESPUBLIKASI BOJXONA HUDUDI ELEKTR UZATISh TARMOQLARI ORQALI OLIB OʻTILADIGAN ELEKTR ENERGIYASINING BOJXONA NAZORATI VA RASMIYLAShTIRUVINI AMALGA OShIRISh TARTIBI TOʻGʻRISIDAGI NIZOMNI TASDIQLASh HAQIDA
(resolution, 2020-06-30)

Oʻzbekiston Respublikasi “Davlat bojxona xizmati toʻgʻrisida”gi Qonunining 6 moddasiga asosan va Oʻzbekiston Respublikasi Vazirlar Mahkamasining 2004-yil 9-fevraldagi 73-f-sonli farmoyishi ijrosini taʼminlash maqsadida Oʻzbekiston Respublikasi Davlat bojxona qoʻmitasi va “Oʻzbekenergo” Davlat aksionerlik kompaniyasi qaror qiladi: 1. Oʻzbekiston Respublikasi bojxona chegarasidan elektr uzatish tarmoqlari orqali oʻtkazilayotgan elektroenergiyani bojxona nazorati va bojxona rasmiylashtiruvidan oʻtkazish tartibi toʻgʻrisidagi nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiritilsin.